pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมลงนาม MOU “การดำเนินการเรื่องราวร้องทุกข์ ของศูนย์รับเรื่องราวร้องทุกข์ของรัฐบาล”
วันศุกร์ที่ 13 กันยายน 2562
กระทรวงดิจิทัลฯ ร่วมลงนาม MOU “การดําเนินการเรื่องราวร้องทุกข์ ของศูนย์รับเรื่องราวร้องทุกข์ของรัฐบาล”
กระทรวงดิจิทัลฯ ร่วมลงนาม MOU “การดําเนินการเรื่องราวร้องทุกข์ ของศูนย์รับเรื่องราวร้องทุกข์ของรัฐบาล”
p.p1 {margin: 0.0px 0.0px 1.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p4 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font: 11.0px 'Trebuchet MS'; font-kerning: none}
นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ร่วมลงนามบันทึกข้อตกลงความร่วมมือ (MOU) “การดําเนินการเรื่องราวร้องทุกข์ ของศูนย์รับเรื่องราวร้องทุกข์ของรัฐบาล” ณ ตึกสันติไมตรี ทําเนียบรัฐบาล เมื่อวันที่ 11 กันยายน 2562 โดยมีนายวิษณุ เครืองาม รองนายกรัฐมนตรี ร่วมเป็นสักขีพยาน พร้อมมอบนโยบายการดําเนินการเรื่องร้องทุกข์ให้กับผู้นําการขับเคลื่อนการดําเนินการเรื่องร้องทุกข์ประจําหน่วยงาน (Chief Complaint Executive Officer : CCEO) โดย MOU ดังกล่าว มีวัตถุประสงค์เพื่อสนับสนุนความร่วมมือในการขับเคลื่อนนโยบายเรื่องร้องทุกข์และบูรณาการความร่วมมือระหว่างสํานักงานปลัดสํานักนายกรัฐมนตรี ในฐานะศูนย์รับเรื่องราวร้องทุกข์ของรัฐบาลกับส่วนราชการ ในการเพิ่มประสิทธิภาพและสร้างความเชื่อมั่นให้กับประชาชน ผู้รับบริการ รวมทั้งสร้างการรับรู้ให้กับผู้ปฏิบัติงานด้านเรื่องราวร้องทุกข์เกี่ยวกับมาตรฐาน ซึ่งมีขอบเขตการดําเนินงาน ใน 3 ด้าน ได้แก่ ด้านที่ 1 การเชื่อมโยงฐานข้อมูลผ่านระบบสารสนเทศ ด้านที่ 2 การจัดการทั้งระบบของหน่วยงาน และด้านที่ 3 การพัฒนาเพื่อให้เกิดนวัตกรรมใหม่ในการแก้ไขปัญหาเชิงวิชาการ เพื่อให้ประชาชนได้รับการดูแลทุกข์สุขอย่างเป็นธรรม ภายในระยะเวลาที่เหมาะสม การลงนามฉบับนี้ จึงนับเป็นสัญญาอันสําคัญที่ทุกๆ หน่วยงานจะได้ทําหน้าที่สานต่อเจตนารมณ์ของรัฐบาลในการบําบัดทุกข์ บํารุงสุขให้กับประชาชนด้วยความมุ่งมั่นอย่างเต็มศักยภาพ
********************
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกรัฐมนตรีเปิดโอกาสให้ผู้ค้าทุกรายสามารถจำหน่ายสินค้าในตลาดคลองผดุงฯ โดยปรับปรุงสินค้าให้ได้มาตรฐานและเข้ากับหลักเกณฑ์ที่กำหนด
วันอังคารที่ 1 พฤศจิกายน 2559
ผู้ช่วยโฆษกฯ เผยนายกรัฐมนตรีเปิดโอกาสให้ผู้ค้าทุกรายสามารถจําหน่ายสินค้าในตลาดคลองผดุงฯ โดยปรับปรุงสินค้าให้ได้มาตรฐานและเข้ากับหลักเกณฑ์ที่กําหนด
ผู้ช่วยโฆษกฯ เผยนายกรัฐมนตรีเปิดโอกาสให้ผู้ค้าทุกรายสามารถจําหน่ายสินค้าในตลาดคลองผดุงฯ โดยปรับปรุงสินค้าให้ได้มาตรฐานและเข้ากับหลักเกณฑ์ที่กําหนด
วันนี้ ( 4 ต.ค.59) เวลา 15.45 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯพันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีสั่งการ ในที่ประชุมคณะรัฐมนตรีถึงกรณีที่มีผู้สอบถามเกี่ยวกับสินค้าที่นํามาจําหน่ายที่ตลาดคลองผดุงกรุงเกษม ข้างทําเนียบรัฐบาล ที่ยังคงเป็นผู้ค้ารายเดิมว่า นายกรัฐมนตรี ได้สั่งการเรียบร้อยแล้ว พร้อมเปิดโอกาสให้กับผู้ค้าทุกรายสามารถเข้ามาจําหน่ายสินค้าที่ตลาดคลองผดุงกรุงเกษมได้ แต่ทั้งนี้ขอให้ผู้ค้าได้มีการปรับปรุงคุณภาพสินค้าที่นํามาจําหน่ายให้ได้มาตรฐานและเข้ากับหลักเกณฑ์ของการจําหน่ายสินค้าที่ได้กําหนดไว้
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. เตือนเกษตรกรระวังโรคใบด่างมันสำปะหลัง
วันศุกร์ที่ 30 สิงหาคม 2562
ธ.ก.ส. เตือนเกษตรกรระวังโรคใบด่างมันสําปะหลัง
ธ.ก.ส. แจ้งเตือนเกษตรกรผู้ปลูกมันสําปะหลัง  ระมัดระวังโรคใบด่างมันสําปะหลัง จากเชื้อไวรัส Sri Lankan Cassava Mosaic Virus (SLCMV) พบการระบาดแล้วในพื้นที่ 8 จังหวัดแนวชายแดนใกล้กับประเทศกัมพูชา แนะศึกษาข้อมูลเพื่อพร้อมรับมือโรคดังกล่าว
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากข้อมูลของสมาคมการค้ามันสําปะหลังไทย สมาคมโรงงานผลิตภัณฑ์มันสําปะหลังไทย สมาคมแป้งมันสําปะหลังไทย และสมาคมโรงงานผู้ผลิตมันสําปะหลังภาคตะวันออกเฉียงเหนือ แจ้งเตือนการระบาดของโรคใบด่างมันสําปะหลัง ซึ่งเกิดจากเชื้อไวรัสที่มีชื่อว่า Sri Lankan Cassava Mosaic Virus (SLCMV) ซึ่งแพร่ระบาดได้จากท่อนพันธุ์ที่เป็นโรคฯ และมีแมลงหวี่ขาวยาสูบเป็นพาหะ ลักษณะอาการมันสําปะหลังที่เป็นโรคจะมีใบด่างเหลือง เสียรูปทรง ยอดใบจะด่างเหลืองรุนแรง ลําต้นแคระแกร็น มันไม่สร้างหัว โดยเชื้อไวรัสนี้สามารถทําลายมันสําปะหลังได้ทุกระยะการเจริญเติบโต ทําให้ผลผลิตเสียหายเกือบทั้งหมด ซึ่งยังไม่มียาและ สารเคมีที่ป้องกันหรือรักษาโรคได้ โดยพบการระบาดแล้วในพื้นที่ 8 จังหวัดบริเวณแนวชายแดนใกล้กับประเทศกัมพูชา ได้แก่ จังหวัดนครราชสีมา บุรีรัมย์ สระแก้ว สุรินทร์ ศรีสะเกษ ปราจีนบุรี ฉะเชิงเทรา และชลบุรี
ทั้งนี้ จากข้อมูลของสํานักงานเศรษฐกิจการเกษตรปี 2561 มีเกษตรกรผู้ปลูกมันสําปะหลังทั้งประเทศรวม 50 จังหวัด จํานวน 523,589 ครัวเรือน พื้นที่กว่า 8.6 ล้านไร่ จึงขอให้เกษตรกรผู้ปลูกมันสําปะหลังในพื้นที่ 8 จังหวัดข้างต้น และพื้นที่ปลูกมันสําปะหลังอื่น ๆ ทั้ง 50 จังหวัด ระมัดระวังโรคดังกล่าว โดยสามารถป้องกันการระบาดได้โดยไม่นําเข้าท่อนพันธุ์หรือส่วนขยายพันธุ์จากต่างประเทศ ยกเว้นมันเส้นและหัวมันสด ที่ไม่ติดเหง้าหรือส่วนขยายพันธุ์มาด้วย เลือกใช้ท่อนพันธุ์ที่ปลอดโรคและทราบแหล่งที่มา สํารวจแปลงมันสําปะหลังอย่างสม่ําเสมอ กําจัดแมงพาหะนําโรค นอกจากนี้ หากพบมันสําปะหลังที่มีอาการข้างต้นให้รีบแจ้งสํานักงานเกษตรอําเภอหรือสํานักงานเกษตรจังหวัด โดยเกษตรกรสามารถศึกษาข้อมูลโรคดังกล่าวได้ผ่านทาง https://www.youtube.com/watch?v=zds1y49LeDA มหันตภัยใหม่ของมันสําปะหลัง โรคไวรัสใบด่างมันสําปะหลัง (จัดทําโดยมูลนิธิสถาบันพัฒนามันสําปะหลังแห่งประเทศไทย) และที่ https://www.youtube.com/watch?v=8Y7yeRYkdjs&feature=youtu.be โรคใบด่างมันสําปะหลัง (จัดทําโดย กรมส่งเสริมการเกษตร กระทรวงเกษตรและสหกรณ์) หรือสอบถามข้อมูลเพิ่มเติมได้ที่ กรมส่งเสริมการเกษตร กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-บทบาทของมหาวิทยาลัยไทยต่อ Thailand 4.0
วันศุกร์ที่ 5 พฤษภาคม 2560
บทบาทของมหาวิทยาลัยไทยต่อ Thailand 4.0
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยผู้บริหารกระทรวงศึกษาธิการ เข้าร่วมรับฟังการปาฐกถาพิเศษของ พล.อ.ประยุทธ์ จันทร์โอชา นายกรัฐมนตรี เรื่อง "บทบาทของมหาวิทยาลัยไทยต่อ Thailand 4.0"
รัฐบาลไทย-ข่าวทำเนียบรัฐบาล-ก.อุตฯ ร่วมกิจกรรมบริการประชาชน แจกอาหารว่างและเครื่องดื่ม ในพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพุธที่ 24 ตุลาคม 2561
ก.อุตฯ ร่วมกิจกรรมบริการประชาชน แจกอาหารว่างและเครื่องดื่ม ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ก.อุตฯ ร่วมกิจกรรมบริการประชาชน แจกอาหารว่างและเครื่องดื่ม ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
เมื่อวันที่ 23ตุลาคม 2561 เวลา 16.30 น. นายสุรพล ชามาตย์ รองปลัดกระทรวงอุตสาหกรรม พร้อมด้วยนายบรรจง สุกรีฑา รองอธิบดีกรมโรงงานอุตสาหกรรม นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ข้าราชการ และเจ้าหน้าที่กระทรวงอุตสาหกรรม ร่วมกิจกรรมบริการประชาชน แจกอาหารว่างและเครื่องดื่ม จํานวน 2,000 ชุด ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-กระทรวงยุติธรรม ร่วมเป็นเจ้าภาพพระพิธีธรรมสวดพระอภิธรรมพระบรมศพฯ และลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันขึ้นปีใหม่ พุทธศักราช ๒๕๖๐
วันพฤหัสบดีที่ 5 มกราคม 2560
กระทรวงยุติธรรม ร่วมเป็นเจ้าภาพพระพิธีธรรมสวดพระอภิธรรมพระบรมศพฯ และลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันขึ้นปีใหม่ พุทธศักราช ๒๕๖๐
กระทรวงยุติธรรม ร่วมเป็นเจ้าภาพพระพิธีธรรมสวดพระอภิธรรมพระบรมศพฯ และลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันขึ้นปีใหม่ พุทธศักราช ๒๕๖๐
เมื่อวันอาทิตย์ที่ ๑ มกราคม ๒๕๖๐
กระทรวงยุติธรรม ร่วมเป็นเจ้าภาพพระพิธีธรรมสวดพระอภิธรรมพระบรมศพ
พระบาทสมเด็จพระปรมินทรมหาภูมิพลอดุลยเดช
ณ พระที่นั่งดุสิตมหาปราสาท
โดยในเวลา ๐๗.๐๐ น. นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานและถวายภัตตาหารเช้าแด่พระพิธีธรรม ๘ รูป
จากวัดอนงคารามวรวิหาร และวัดจักรวรรดิราชาวาสมหาวิหาร
โดยมีหน่วยงานในสังกัดกระทรวงยุติธรรม ร่วมเป็นเจ้าภาพฯ
ต่อจากนั้นในเวลา ๐๘.๐๐ น.
ณ ห้องแดง ศาลาว่าการพระราชวัง ในพระบรมมหาราชวัง
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
พร้อมด้วยคณะผู้บริหารระดับสูงกระทรวงยุติธรรม
ข้าราชการและเจ้าหน้าที่ในสังกัดกระทรวงยุติธรรม
ลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร
เนื่องในโอกาสวันขึ้นปีใหม่ พุทธศักราช ๒๕๖๐
รัฐบาลไทย-ข่าวทำเนียบรัฐบาล-กระทรวงกลาโหม ร่วมกับกระทรวงสาธารณสุข จัดการฝึกการแก้ปัญหาบนโต๊ะ เพื่อเตรียมพร้อมรับสถานการณ์การแพร่ระบาดของโรคโควิด 19 ในกรณีที่มีจำนวนผู้ป่วยเพิ่มขึ้น [กระทรวงกลาโหม]
วันพฤหัสบดีที่ 19 มีนาคม 2563
กระทรวงกลาโหม ร่วมกับกระทรวงสาธารณสุข จัดการฝึกการแก้ปัญหาบนโต๊ะ เพื่อเตรียมพร้อมรับสถานการณ์การแพร่ระบาดของโรคโควิด 19 ในกรณีที่มีจํานวนผู้ป่วยเพิ่มขึ้น [กระทรวงกลาโหม]
พลเอก ณัฐ อินทรเจริญ ปลัดกระทรวงกลาโหม เป็นประธานในการฝึกการแก้ปัญหาบนโต๊ะ เตรียมพร้อมรับสถานการณ์การแพร่ระบาดของโรคโควิด 19
พลเอก ณัฐ อินทรเจริญ ปลัดกระทรวงกลาโหม เป็นประธานในการฝึกการแก้ปัญหาบนโต๊ะ เตรียมพร้อมรับสถานการณ์การแพร่ระบาดของโรคโควิด 19 ซึ่งการฝึกในครั้งนี้กระทรวงสาธารณสุข ได้ร่วมกับกระทรวงกลาโหมประกอบด้วย กรมแพทย์ทหารบก กรมแพทย์ทหารเรือ กรมแพทย์ทหารอากาศ เพื่อทบทวนความพร้อมรองรับการระบาด ทดสอบการจัดสรรทรัพยากรทางการแพทย์ในภาวะวิกฤติในกรณีเสียชีวิตทุกกรณีที่อาจจะมีผู้ป่วยติดเชื้อโควิด 19 เพิ่มมากขึ้นและอยู่ในพื้นที่กรุงเทพ ฯ และปริมณฑล รวมถึงการประเมินสถานการณ์ที่อาจจะเกิดขึ้น โดยเฉพาะการรับและการส่งต่อผู้ป่วยได้ทันท่วงที โดยไม่ต้องเคลื่อนย้ายในระยะไกล ทั้งนี้จะสรุปเป็นแผนบูรณาการรายงานรัฐบาลต่อไป
รัฐบาลไทย-ข่าวทำเนียบรัฐบาล-ไม่ประมาท! การ์ดอย่าตก
วันพุธที่ 29 เมษายน 2563
ไม่ประมาท! การ์ดอย่าตก
กรมอนามัยส่งเสริมให้คนไทยสุขภาพดี
-สวมหน้ากาก ล้างมือ เว้นระยะห่าง ดูแลสุขภาพ
รัฐบาลไทย-ข่าวทำเนียบรัฐบาล-ดันกฎหมายป่าชุมชน ตั้งเป้า 5 ปี ตั้งป่าชุมชน 15,000 แห่ง ดึงประชาชนร่วมดูแลรักษาป่าและใช้ประโยชน์อย่างยั่งยืน
วันศุกร์ที่ 4 ตุลาคม 2562
ดันกฎหมายป่าชุมชน ตั้งเป้า 5 ปี ตั้งป่าชุมชน 15,000 แห่ง ดึงประชาชนร่วมดูแลรักษาป่าและใช้ประโยชน์อย่างยั่งยืน
..
#ไทยคู่ฟ้าพล.อ.ประวิตร วงษ์สุวรรณ รองนายกรัฐมนตรี ดันกฎหมายป่าชุมชน ตั้งเป้า 5 ปี ตั้งป่าชุมชน 15,000 แห่ง ดึงประชาชนร่วมดูแลรักษาป่าและใช้ประโยชน์อย่างยั่งยืนล่าสุดพิจารณาแผนการออกกฎหมายอนุบัญญัติ เพื่อขับเคลื่อน พ.ร.บ.ป่าชุมชน พ.ศ. 2562 ส่งเสริมให้ประชาชน 18,000 หมู่บ้าน เข้ามามีส่วนร่วมดูแลป่าชุมชนเพิ่มขึ้นถึง 10 ล้านไร่
.
กฎหมายป่าชุมชน เป็นกฎหมายที่ประชาชนรอคอยกันมานานกว่า 28 ปี ประกาศในราชกิจจานุเบกษา เมื่อวันที่ 29 พ.ค. 62 มีเจตนารมณ์ให้คนและชุมชนได้ใช้ประโยชน์จากป่าชุมชน เกิดสํานึกในการดูแลรักษาและจัดการป่าชุมชน เพื่อป้องกันการบุกรุกทําลายทรัพยากรป่าไม้ โดยมีโครงสร้างการบริหาร 3 ระดับ คือ 1) คณะกรรมการนโยบายป่าชุมชน 2) คณะกรรมการป่าชุมชนระดับจังหวัด 3) คณะกรรมการจัดการป่าชุมชน
.
กฎหมายอนุบัญญัติที่ผ่านการพิจารณา ประกอบด้วย กฎกระทรวง 2 ฉบับ ระเบียบคณะกรรมการนโยบายป่าชุมชน 17 ฉบับ และประกาศคณะกรรมการนโยบายป่าชุมชน 1 ฉบับ เช่น กฎกระทรวงกําหนดพื้นที่ให้เป็นพื้นที่ป่าอนุรักษ์ กฎกระทรวงกําหนดไม้ทรงคุณค่าระเบียบคณะกรรมการนโยบายป่าชุมชนว่าด้วยหลักเกณฑ์กําหนดการปกครองดูแลบํารุงรักษาใช้ประโยชน์จากไม้และใช้ประโยชน์ในพื้นที่ป่าชุมชน ระเบียบคณะกรรมการนโยบายป่าชุมชนว่าด้วยการตรวจสอบติดตามและประเมินผลการจัดการป่าชุมชนในจังหวัดและการจัดทํารายงาน เป็นต้น
.
ประโยชน์ที่ประชาชนจะได้รับจากการจัดตั้งป่าชุมชนมีหลายด้าน เช่น ลดรายจ่ายเพิ่มรายได้ของครัวเรือน สร้างความร่วมมือจัดการป่า พัฒนาอาชีพ ช่วยลดการคุกคามพื้นที่ป่า ฟื้นฟูสภาพป่า และเกิดความหลากหลายทางชีวภาพ
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว มีพระบรมราชโองการโปรดเกล้าฯ รัฐมนตรีแทนตำแหน่งที่ว่างและเพิ่มเติมบางตำแหน่ง เพื่อบริหารราชการแผ่นดิน
วันพฤหัสบดีที่ 6 สิงหาคม 2563
พระบาทสมเด็จพระเจ้าอยู่หัว มีพระบรมราชโองการโปรดเกล้าฯ รัฐมนตรีแทนตําแหน่งที่ว่างและเพิ่มเติมบางตําแหน่ง เพื่อบริหารราชการแผ่นดิน
พระบาทสมเด็จพระเจ้าอยู่หัว มีพระบรมราชโองการโปรดเกล้าฯ รัฐมนตรีแทนตําแหน่งที่ว่างและเพิ่มเติมบางตําแหน่ง เพื่อบริหารราชการแผ่นดิน
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า ตามที่ทรงพระกรุณาโปรดเกล้าฯ แต่งตั้ง พลเอก ประยุทธ์ จันทร์โอชา เป็นนายกรัฐมนตรี ตามประกาศลงวันที่ 9 มิถุนายน 2562 แล้วและแต่งตั้งรัฐมนตรีเพื่อบริหารราชการแผ่นดิน ตามประกาศลงวันที่ 10 กรกฎาคม 2562 นั้น
บัดนี้ นายกรัฐมนตรีได้กราบบังคมทูลว่า ได้มีรัฐมนตรีลาออกบางตําแหน่ง สมควรแต่งตั้งรัฐมนตรีแทนตําแหน่งที่ว่างและเพิ่มเติมบางตําแหน่ง เพื่อความเหมาะสมและบังเกิดประโยชน์ต่อการบริหารราชการแผ่นดิน
อาศัยอํานาจตามความในมาตรา 158 ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ แต่งตั้งรัฐมนตรี ดังต่อไปนี้
นายดอน ปรมัตถ์วินัย   เป็นรองนายกรัฐมนตรี อีกตําแหน่งหนึ่ง
นายสุพัฒนพงษ์ พันธ์มีเชาว์   เป็นรองนายกรัฐมนตรีและรัฐมนตรีว่าการกระทรวงพลังงาน
นายอนุชา นาคาศัย   เป็นรัฐมนตรีประจําสํานักนายกรัฐมนตรี
นายปรีดี ดาวฉาย   เป็นรัฐมนตรีว่าการกระทรวงการคลัง
นายอเนก เหล่าธรรมทัศน์    เป็นรัฐมนตรีว่าการกระทรวงการอุดมศึกษา วิทยาศาสตร์
วิจัยและนวัตกรรม
นายสุชาติ ชมกลิ่น         เป็นรัฐมนตรีว่าการกระทรวงแรงงาน
นางนฤมล ภิญโญสินวัฒน์    เป็นรัฐมนตรีช่วยว่าการกระทรวงแรงงาน
ทั้งนี้ ตั้งแต่บัดนี้เป็นต้นไป
ประกาศ ณ วันที่ 5 สิงหาคม พุทธศักราช 2563 เป็นปีที่ 5 ในรัชกาลปัจจุบัน
ผู้รับสนองพระบรมราชโองการ
พลเอก ประยุทธ์ จันทร์โอชา
นายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.นำผู้พิการและเด็กพิการ ชมพิพิธภัณฑสถานแห่งชาติ จังหวัดเชียงใหม่
วันจันทร์ที่ 3 กรกฎาคม 2560
รมว.วธ.นําผู้พิการและเด็กพิการ ชมพิพิธภัณฑสถานแห่งชาติ จังหวัดเชียงใหม่
รมว.วธ.นําผู้พิการและเด็กพิการ ชมพิพิธภัณฑสถานแห่งชาติ จังหวัดเชียงใหม่
วันที่ 1 กรกฎาคม 2560 เวลา 10.00 น.นายวีระ โรจน์พจนรัตน์ รัฐมนตรีว่าการกระทรวงวัฒนธรรม นําผู้พิการและเด็กพิการ ชมพิพิธภัณฑสถานแห่งชาติ จังหวัดเชียงใหม่ ซึ่งปรับปรุงระบบจัดแสดงและสิ่งอํานวยความสะดวกแก่ผู้พิการ และนําชมรถพิพิธภัณฑ์เคลื่อนที่ ที่จําลองโบราณวัตถุชิ้นสําคัญให้ผู้พิการสามารถสัมผัสและเรียนได้ด้วยตัวเองณ พิพิธภัณฑสถานแห่งชาติ จังหวัดเชียงใหม่
รัฐบาลไทย-ข่าวทำเนียบรัฐบาล-พม. โดย กคช. ส่งมอบบ้านโครงการบ้านเอื้ออาทรรังสิต (คลอง 2) มุ่งให้ประชาชนเข้าถึงที่อยู่อาศัยอย่างทั่วถึง
วันจันทร์ที่ 7 พฤษภาคม 2561
พม. โดย กคช. ส่งมอบบ้านโครงการบ้านเอื้ออาทรรังสิต (คลอง 2) มุ่งให้ประชาชนเข้าถึงที่อยู่อาศัยอย่างทั่วถึง
พม. โดย กคช. ส่งมอบบ้านโครงการบ้านเอื้ออาทรรังสิต (คลอง 2) มุ่งให้ประชาชนเข้าถึงที่อยู่อาศัยอย่างทั่วถึง
เมื่อวันที่ 6 พ.ค.61 เวลา 09.30 น. กระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) จัดพิธีส่งมอบอาคารโครงการบ้านเอื้ออาทรรังสิต (คลอง 2) โดยมี พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธี พร้อมด้วย นายผล ดําธรรม รองผู้ว่าราชการจังหวัดปทุมธานี และ ดร.ธัชพล กาญจนกูล ผู้ว่าการการเคหะแห่งชาติ และคณะผู้บริหารกระทรวง พม. ร่วมงาน ณ บริเวณที่ตั้งโครงการบ้านเอื้ออาทรรังสิต (คลอง 2) ตําบลคลองสอง อําเภอคลองหลวง จังหวัดปทุมธานี
รัฐบาลมีนโยบายให้ประชาชนผู้มีรายได้น้อย มีโอกาสเข้าถึงที่อยู่อาศัยที่มั่นคงได้มาตรฐาน และมีสภาพแวดล้อมการอยู่อาศัยที่เหมาะสม เพื่อลดความเหลื่อมล้ําและสร้างความเป็นธรรมในสังคม ภายใต้แผนแม่บทการพัฒนาที่อยู่อาศัยระยะ 20 ปี (พ.ศ. 2560 - 2579) กระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) ดําเนินงานภายใต้วิสัยทัศน์ "เป็นองค์กรหลักด้านการพัฒนาที่อยู่อาศัยชุมชนและเมือง เพื่อความมั่นคงและยั่งยืนของสังคมไทย” ด้วยการทําให้ประชาชนมีที่อยู่อาศัยที่มีคุณภาพ คุ้มค่า เพียงพอ โดยคํานึงถึงสิ่งแวดล้อม ยกระดับชุมชนให้เข้มแข็ง พึ่งพาตนเองได้อย่างยั่งยืน มุ่งลดความเลื่อมล้ําในสังคมไทย ด้วยการสร้างความเท่าเทียม เพื่อให้ประชาชนได้เข้าถึงที่อยู่อาศัยอย่างทั่วถึง อีกทั้ง ยังตอบสนองความต้องการของประชาชนผู้มีรายได้น้อยถึงปานกลางได้มีที่อยู่อาศัยในทําเลที่มีศักยภาพใกล้แหล่งชุมชนเมืองมีคุณภาพชีวิตและสภาพแวดล้อมที่ดี ซึ่งโครงการที่อยู่อาศัยต่างๆ ที่กคช.ได้คัดสรรมาสําหรับประชาชนนั้น ได้คํานึงถึงรูปแบบบ้านและทําเลที่ตั้งของโครงการเป็นสําคัญ
สําหรับโครงการบ้านเอื้ออาทรรังสิต (คลอง 2) จ.ปทุมธานี เป็นอีกหนึ่งโครงการที่มีประชาชนให้ความสนใจจองเป็นจํานวน 1,375 หน่วย เนื่องจากตั้งอยู่ในทําเลที่มีศักยภาพที่ดี บริเวณตําบลคลองสอง อําเภอคลองหลวง จังหวัดปทุมธานี จัดสร้างเป็นบ้านแถว 2 ชั้น พื้นที่ประมาณ 15 ตารางวา จํานวน 1,375 หน่วย ราคาขายเริ่มต้นที่ 730,000 บาท ภายในโครงการยังมีส่วนบริการชุมชน ประกอบด้วย ศูนย์ชุมชน สนามกีฬา และลานตลาด อีกทั้งยังใกล้กับสถานที่สําคัญ อาทิ มหาวิทยาลัยกรุงเทพ มหาวิทยาลัยธรรมศาสตร์ ห้างสรรพสินค้าฟิวเจอร์พาร์ค รังสิต และในวันนี้ กคช. ได้จัดพิธีส่งมอบที่อยู่อาศัยแห่งนี้ให้กับลูกค้าที่ผ่านการพิจารณาสินเชื่อจากธนาคารอาคารสงเคราะห์และชําระเงินสด รวมทั้งสิ้น 412 ราย และจะทยอยส่งมอบที่อยู่อาศัยให้กับลูกค้าที่ได้รับสินเชื่อเพิ่มเติมต่อไป
รัฐบาลไทย-ข่าวทำเนียบรัฐบาล-กรมบัญชีกลางเร่งประชาสัมพันธ์เชิงรุก ให้ข้าราชการและลูกจ้างที่จะเกษียณอายุราชการ ยื่นขอรับบำเหน็จบำนาญล่วงหน้าด้วยตนเองทางอิเล็กทรอนิกส์
วันศุกร์ที่ 24 เมษายน 2563
กรมบัญชีกลางเร่งประชาสัมพันธ์เชิงรุก ให้ข้าราชการและลูกจ้างที่จะเกษียณอายุราชการ ยื่นขอรับบําเหน็จบํานาญล่วงหน้าด้วยตนเองทางอิเล็กทรอนิกส์
กรมบัญชีกลางห่วงใยข้าราชการและลูกจ้างประจําที่จะเกษียณอายุราชการ ในปีงบประมาณ พ.ศ. 2564 เร่งประชาสัมพันธ์เชิงรุกสร้างการรับรู้และสร้างความเข้าใจในวิธีการการยื่นขอรับบําเหน็จบํานาญล่วงหน้าด้วยตนเองทางอิเล็กทรอนิกส์ (Pensions’ Electronic Filing)
กรมบัญชีกลางห่วงใยข้าราชการและลูกจ้างประจําที่จะเกษียณอายุราชการ ในปีงบประมาณ พ.ศ. 2564 เร่งประชาสัมพันธ์เชิงรุกสร้างการรับรู้และสร้างความเข้าใจในวิธีการการยื่นขอรับบําเหน็จบํานาญล่วงหน้าด้วยตนเองทางอิเล็กทรอนิกส์ (Pensions’ Electronic Filing) เพื่อให้ได้รับบําเหน็จบํานาญและสิทธิสวัสดิการต่อเนื่อง ภายหลังเกษียณอายุราชการ
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ระเบียบกระทรวงการคลังว่าด้วยการขอรับและการจ่ายบําเหน็จบํานาญข้าราชการ พ.ศ. 2527 และที่แก้ไขเพิ่มเติมข้อ 6 วรรคสอง กําหนดกรณีข้าราชการพ้นจากราชการเพราะเกษียณอายุ ให้ยื่นคําขอรับบําเหน็จบํานาญล่วงหน้าได้ เป็นเวลา 8 เดือน ก่อนวันครบเกษียณอายุ กรมบัญชีกลางในฐานะหน่วยงานผู้รับผิดชอบด้านการขอรับและการจ่ายบําเหน็จบํานาญข้าราชการ ได้พัฒนาระบบบําเหน็จบํานาญและวิธีปฏิบัติในการยื่นขอรับบําเหน็จบํานาญ โดยให้ข้าราชการและลูกจ้างที่พ้นจากราชการยื่นขอรับบําเหน็จบํานาญด้วยตนเองทางอิเล็กทรอนิกส์ (Pensions’ Electronic Filing) หรือ ระบบ e-filing แทนการยื่นขอรับบําเหน็จบํานาญทางเอกสาร ซึ่งผู้ยื่นเรื่องขอรับบําเหน็จบํานาญสามารถติดตามความคืบหน้าการปฏิบัติงานของส่วนราชการและกรมบัญชีกลางได้ตลอดเวลาผ่านช่องทางดังกล่าว
“ขอประชาสัมพันธ์ให้ข้าราชการและลูกจ้างประจําที่จะพ้นจากราชการเพราะเกษียณอายุ ในปีงบประมาณ พ.ศ. 2564 (1 ตุลาคม 2563) ยื่นคําขอรับบําเหน็จบํานาญล่วงหน้าได้ก่อนวันครบเกษียณอายุ โดยสามารถยื่นขอรับบําเหน็จบํานาญต่อส่วนราชการเจ้าสังกัด หรือยื่นขอรับบําเหน็จบํานาญด้วยตนเองทางอิเล็กทรอนิกส์ (Pensions’ Electronic Filing) หรือ ระบบ e-filing ซึ่งการยื่นขอรับบําเหน็จบํานาญล่วงหน้าดังกล่าว จะทําให้ข้าราชการและลูกจ้างประจําผู้ที่จะเกษียณอายุราชการ ได้รับบําเหน็จบํานาญและสิทธิสวัสดิการต่อเนื่อง นอกจากนี้ ระบบ e-filing ยังสามารถเข้าถึงข้อมูลส่วนบุคคลเกี่ยวกับสิทธิในการได้รับเงินบําเหน็จบํานาญและเงินอื่นที่เกี่ยวข้องที่ทางราชการจ่ายให้ด้วยความชัดเจน ถูกต้อง รวดเร็ว ครบถ้วน และยังสามารถตรวจสอบและดูข้อมูลประวัติการเบิกจ่ายเงินบํานาญรายเดือนและรายปี พิมพ์หนังสือรับรองภาษีหัก ณ ที่จ่าย ของตนเองได้อีกด้วย” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า เมื่อข้าราชการและลูกจ้างประจําที่พ้นจากราชการเพราะเกษียณอายุ ได้ยื่นคําขอรับบําเหน็จบํานาญล่วงหน้าเรียบร้อยแล้ว จะเริ่มได้รับบําเหน็จบํานาญหลังจากเกษียน ณ สิ้นเดือนตุลาคม เป็นต้นไป โดยผู้มีสิทธิขอรับบําเหน็จบํานาญ สามารถเรียนรู้การวิธีการยื่นขอรับบําเหน็จบํานาญด้วยตนเองทางอิเล็กทรอนิกส์ (Pensions' Electronic Filing) หรือ ระบบ e-filing ได้ที่เว็บไซต์กรมบัญชีกลาง www.cgd.go.th YouTube Channel หรือ Facebook Fanpage กรมบัญชีกลาง หากมีข้อสงสัยประการใด สามารถติดต่อสอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ
รัฐบาลไทย-ข่าวทำเนียบรัฐบาล-เรือเฟอร์รี่พัทยา-หัวหินเปิดบริการแล้ว ชี้ช่วยประหยัดเวลาเดินทางกว่าครึ่ง และเป็นทางเลือกใหม่ด้านการท่องเที่ยวทางทะเล ด้านนายกฯ สั่งเร่งประชาสัมพันธ์ พร้อมเตรียมขยายเส้นทางเพิ่ม
วันศุกร์ที่ 6 มกราคม 2560
เรือเฟอร์รี่พัทยา-หัวหินเปิดบริการแล้ว ชี้ช่วยประหยัดเวลาเดินทางกว่าครึ่ง และเป็นทางเลือกใหม่ด้านการท่องเที่ยวทางทะเล ด้านนายกฯ สั่งเร่งประชาสัมพันธ์ พร้อมเตรียมขยายเส้นทางเพิ่ม
เรือเฟอร์รี่พัทยา-หัวหินเปิดบริการแล้ว ชี้ช่วยประหยัดเวลาเดินทางกว่าครึ่ง และเป็นทางเลือกใหม่ด้านการท่องเที่ยวทางทะเล ด้านนายกฯ สั่งเร่งประชาสัมพันธ์ พร้อมเตรียมขยายเส้นทางเพิ่ม
วันนี้ (6 มกราคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า การเดินเรือเฟอร์รี่เชื่อมอ่าวไทยตอนบน พัทยา-หัวหิน หรือเรือเฟอร์รี่ รอยัล 1 ซึ่งเป็นหนึ่งในโครงการตามแผนปฏิบัติการลงทุนด้านคมนาคมขนส่ง พ.ศ. 2560 ได้เดินทางจากท่าเรือแหลมบาลีฮาย พัทยา ไปถึงยังท่าเทียบเรือสะพานปลา หัวหิน ได้สําเร็จเป็นเที่ยวแรกวานนี้ (5 ม.ค.) หลังจากที่ผ่านมายังไม่สามารถออกเดินทางได้เนื่องจากทะเลมีคลื่นลมแรง
“เรือออกเดินทางจากพัทยา เวลา 08.30 น. มีผู้โดยสารทั้งสิ้น 198 คน และถึงยังหัวหิน 11.05 น. รวมใช้เวลาเดินทางประมาณ 2.30 ชม. ซึ่งเร็วกว่าการเดินทางด้วยรถยนต์เป็นเท่าตัว โดยประชาชนผู้สนใจและนักท่องเที่ยวชาวต่างชาติได้สัมผัสกับทัศนียภาพของทะเลอ่าวไทย และรู้สึกมั่นใจในความปลอดภัยของการเดินทาง”
พลโท สรรเสริญ กล่าวต่อว่า เมื่อครั้งที่นายกรัฐมนตรีลงพื้นที่ จ.ระยอง และตรวจเยี่ยมสนามบินอู่ตะเภานั้น ได้เร่งรัดให้กระทรวงคมนาคมดําเนินโครงการเรือเฟอร์รี่เชื่อมอ่าวไทยตอนบนฝั่งตะวันออก และฝั่งตะวันตก (East-West Ferry) จนขณะนี้หน่วยงานที่เกี่ยวข้องต่าง ๆ ได้รับไปปฏิบัติและดําเนินการสําเร็จอย่างเป็นรูปธรรมทั้งการปรับปรุงท่าเรือและออกเดินเรือ ซึ่งจะช่วยประหยัดเวลาในการเดินทาง และยังเป็นทางเลือกใหม่ของการท่องเที่ยวทางทะเลที่เชื่อมโยงระหว่างสองฝั่ง รวมทั้งจะช่วยสร้างความเจริญให้พื้นที่โดยรอบท่าเรือกลายเป็นแหล่งเศรษฐกิจได้ปีละกว่า 4,000 ล้านบาท
“ท่านนายกฯ ได้สั่งการให้กระทรวงคมนาคมร่วมกับหน่วยงานอื่นที่เกี่ยวข้อง เช่น กระทรวงการท่องเที่ยวฯ เร่งประชาสัมพันธ์ข้อมูลให้ประชาชนและนักท่องเที่ยวได้รับทราบ และพัฒนาคุณภาพการบริการให้ดีขึ้น รวมทั้งเร่งรัดให้ศึกษาความเป็นไปได้และเพิ่มเติมเส้นทางเดินเรืออื่น ๆ ที่กําหนดไว้ในแผน ทั้งบางปู-หัวหิน บางปู-พัทยา ให้เกิดผลสําเร็จโดยเร็ว
ทั้งนี้ เรือเฟอร์รี่ รอยัล 1 จะเปิดทดลองรับนักท่องเที่ยวและผู้โดยสารจากหัวหินไปพัทยาครั้งต่อไปในวันที่ 7 ม.ค.60 โดยผู้ที่สนใจต้องไปลงทะเบียนที่ท่าเรือสะพานปลา เขาตะเกียบ หัวหินในช่วงเช้า หลังจากนั้น กระทรวงคมนาคมจะเปิดเดินเรือพัทยา-หัวหิน และหัวหิน-พัทยา อย่างเป็นทางการในวันที่ 16 ม.ค.60 เป็นต้นไป ในราคาเที่ยวละ 1,250 บาท”
----------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมหารือกับ JFCCT พร้อมดึงภาคเอกชนร่วมขับเคลื่อนการปฏิรูปด้านดิจิทัลของไทย
วันพุธที่ 25 กันยายน 2562
กระทรวงดิจิทัลฯ ร่วมหารือกับ JFCCT พร้อมดึงภาคเอกชนร่วมขับเคลื่อนการปฏิรูปด้านดิจิทัลของไทย
กระทรวงดิจิทัลฯ ร่วมหารือกับ JFCCT พร้อมดึงภาคเอกชนร่วมขับเคลื่อนการปฏิรูปด้านดิจิทัลของไทย
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวงดิจิทัลฯ ร่วมหารือกับคณะผู้แทนจากหอการค้าร่วมต่างประเทศในประเทศไทย (Joint Foreign Chambers of Commerce in Thailand : JFCCT) นําโดยนายแสตนลี่ย์ คัง ประธาน JFCCT และนายบ็อบ ฟ็อกซ์ ประธานคณะกรรมการกลุ่มดิจิทัลและเทคโนโลยี ณ ห้องประชุม MDES1 สํานักงานปลัดกระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 23 กันยายน 2562 โดยประธาน JFCCT ได้แสดงความยินดีกับการเข้ารับตําแหน่งใหม่ของ รมว.กระทรวงดิจิทัลฯ และแสดงความชื่นชมต่อรัฐบาลไทยที่เปิดโอกาสให้ประชาชนสามารถแสดงความคิดเห็นต่อการทํางานของรัฐบาลได้อย่างเหมาะสม โดย JFCCT มีความตั้งใจในการสนับสนุนการดําเนินงานของรัฐบาลไทย ซึ่งประเด็นสําคัญที่ต้องการให้ภาครัฐสนับสนุน ได้แก่ เรื่องเสรีภาพในการดําเนินธุรกิจ ธุรกิจ SMEs และ Smart Visa นอกจากนี้ ทั้งสองฝ่ายได้ร่วมหารือและแลกเปลี่ยนข้อมูลในด้านการต่อต้านข่าวปลอม การพัฒนาบุคลากรด้านดิจิทัล เทคโนโลยี 5G การบังคับใช้ พ.ร.บ.การรักษาความมั่นคงปลอดภัยไซเบอร์ และ พ.ร.บ.คุ้มครองข้อมูลส่วนบุคคล โครงสร้างของอุตสาหกรรมด้านโทรคมนาคม การลงทุนจากภาคเอกชนต่างชาติ และการจัดเก็บภาษีสําหรับธุรกิจด้านดิจิทัล เป็นต้น ทั้งนี้ รมว.กระทรวงดิจิทัลฯ ได้ให้ข้อมูลว่า การปฏิรูปด้านดิจิทัลจําเป็นต้องได้รับความร่วมมือและสนับสนุนจากภาคเอกชน ดังนั้นกระทรวงดิจิทัลฯ ขอขอบคุณสําหรับข้อมูลและข้อเสนอแนะที่มีประโยชน์จากฝ่าย JFCCT พร้อมทั้งกล่าวด้วยว่าจะเปิดโอกาสให้ภาคเอกชนได้เข้ามามีส่วนร่วมในการดําเนินงานของภาครัฐเพื่อขับเคลื่อนการปฏิรูปด้านดิจิทัลของประเทศไทยร่วมกันต่อไปในอนาคต
********************